标题：渠芳慧
作品
渠芳慧[1]，大学本科学历，文学学士学位  渠芳慧，获2011年度中国对联创作奖。现有诗词作品逾千首、楹联作品数千幅。自辑文集为诗词集《雨寒诗词稿之我与春风咸少年》、楹联集《雨寒轩联锦》、散文集《拴风草》等。在《中华诗词》、《诗词国际》、《诗词百家》、《香港诗词》、《沈祖棻诗词研究会会刊》、《东坡赤壁诗词》、《中国诗词月刊》、《诗词世界》、《诗词月刊》、《阳春诗林》、《徐州诗词》、《姑苏吟》、《江北诗词》、《尧乡诗词》、《雅海》、《陕西诗词》、《对联·民间对联故事》、《中国诗赋》、《当代散曲》、《中国楹联报》、《徐州楹联》、《长安联苑》等各级诗联曲赋刊物发表大量作品，曾担任青草文学诗词（楹联）版版主、江山文学网系统诗词编辑，宁静的港湾文学群组散文版主等。[2]
获奖
至今已获如皋市首届楹联征集大赛一等奖、湖北第32届春联大赛一等奖、首届文学雅园有奖命题诗词楹联作品大赛二等奖并获榜眼称号、“苍梧清风”廉政诗歌征文诗词三等奖、“孝贤杯”海内外征联三等奖、“绿健杯”春联大赛金联奖（2011）、铜联奖（2010）、“湖头杯”海内外征赋大赛优秀奖、竹林寺大征联二等奖、世博会题赠艺术大赛优秀作品奖、纪念屈原诞辰2350周年全球华人诗联大赛优秀奖、肇庆学院建校四十周年庆典楹联征集大赛一等奖等160余个奖项，被评为苏州科技大学校园之星，获奖或入选作品收入《大中华千家诗》、《大中华千家词》、《中国楹联作品集》（2009、2010、2011年卷）、《中国嵌名联大观》、《中国当代诗人词家代表作大观》、《鲁迅诗典》、《宝鸡地税联花》、《周村烧饼杯优秀联集》、《虎跃崤山》、《湖畔清音》、《中华世博会题赠艺术大典》、《菜乡联韵》等数十类诗词楹联作品集。作品入选2011年《新世纪对联大典》（2010年）卷并获银笔奖，曾任野风文学社社长，与苏州民间艺术家倪虎先生等诸位同志成立拾山诗社。部分作品曾由方晓春、石印文等书法家书写，另有部分作品镌刻悬挂于郴州龙女寺、徐州蟠桃山宝莲寺、浙江奉化雪窦山“大慈佛国”、重庆园博园、晋城白马禅寺等寺院、风景名胜区。有关渠芳慧先生书法楹联作品(5张)
联作
贺闻喜县诗联学会东镇分会成立十周年东镇临涑水而名，地豢龙，池养莲，廿里频添三四胜；
运城闻诗联以喜，花濡雅，草着韵，十年直发一千枝。题燕江楼最有情燕子归来，高阁谈心，清轩推盏；
长相忆江帆飘去，珠帘卷雨，画栋飞云。偶题时还读我书，其历城今古一章，文称精彩；
欲辨忘斯义，忆鲁国春秋三传，旨绍风流。题芦苞古镇古村饶魅力，山凝翠，水拖蓝，景秀泉温，为此中人能寿我；
名镇乐清游，鸟迓宾，风引路，神怡意旷，诸身外事不关心。左宗棠诞辰二百周年题岂甘竟以农夫没？三蹶抱经纶，戎马平生，山河表里留光复；
未许稍轻洋务心，一身酬奋激，渔樵夙愿，憾恨林泉记发扬。题张壁古堡面壑依山，重镇越千年，想当时筑垒构城，屯甲藏兵，堡竣何曾输壮概；
钟灵毓秀，奇观居一席，欣此地遗风密道，名蓝古刹，君来定不负清游。题黄梅戏融荆风徽韵，自成一派，欣俗亦雅，朴还真，竟使黎元生曲瘾；
问天上人间，得赏几回？看楚山青，皖水默，已教逸响遏行云。武昌城荷月同代森、继杰结义兰契问当时，最有情扬子夕波、琴台晚树；
浮云一别后，留不住君朝西桂、我向东吴。
黄鹤欲多情，慕这二三人：同志之欢，同登之乐；
兰言诚有待，当其六七月，相交以谊，相述以文。题曾国藩结湘勇岂能便取太平，功乎？罪乎？当朝后世留纷说；
固国基恐不尽关洋务，事也！时也！体用官民执异端。
予谓伯涵之器，生于末世则枭，生于治世则雄，固皆大矣，当或生于治世；
谁持史法之绳，不是得衡便利，不是失衡便害，纵未分焉，定然不是失衡。题汉川是荆楚名区，同汉水亲，同扬子亲，终与才贤相讬契，
于芙蕖佳月，品红尘味，品仙乡味，宜邀鸥鹭共成游。挽古薛名士渠若棣族贤唤黄鹤一留可否？自仰族贤，缘悭长恨难成晤；
问古薛再继谁耶？固知天疚，云蔽沉阴不敢晴！
渠若棣先生， 1920年生于古薛战国都城遗址薛公高台之上的皇殿岗村，先生为渠氏大宗后裔，本名若棣，又名渠华，字少萼，号雁平。题史铁生新声秉一支铁笔，病余常著生活史；
留几卷散文，品罢犹来素朴风。题张恨水鸳鸯蝴蝶，金粉漫敷张，曾经缱绻缠绵，掩卷犹留无限恨；
水泪山愁，青衫勤拂拭，除却因缘啼笑，关心仍是一番情。题鲁迅新声邹鲁久沉疴，我不横眉，更待何人针世弊？
迅雷难掩耳，心甘俯首，再开风气做孺牛！挽本拉登论英雄怎定英雄，毁誉相参，细思量，不过实为魔斗霸！
是圣战或非圣战，罪功难抵，独怆问，如何真作义安民？题牡丹亭事缘之皆一念，悟月欤？悟花欤？甫若能言寻已远；
情到此亦三生，梦梅也，梦柳也，不知所起往而深。题共影廊枝头明月双探出；
水面惊鸿孤对飞。题共影廊廊影徘徊，心影徘徊，是耶？非耶？水影依稀留雁影；
诗痕缥缈，梦痕缥缈，真矣！幻矣！月痕潇洒漱花痕。题赠语檐文学社语其瞻博矣，但怀越意吴情，奉一束馨香，陟彼胥台览古、虎丘访胜，每探花态度、试鸟心思，想、想、想，江山浩莽间，有几个知音，堪同趣舍？
檐若囿栏然，纵任拘愁限恨，得几回潇洒，效他拙政赋闲、木渎结庐。应破酒樊篱，裁诗梦寐，来、来、来，世事浮沉里，驾一双春翮，相与翾游！
注：瞻博：亦为栀子花异名，故后有“奉一束馨香”之说，此处双关。
胥台：即姑苏台。
趣舍：《兰亭集序》“趣舍万殊，静躁不同”题新津眉嘉新渡口，延翠缎千条，象映雍熙，我游便起桃源想；
巴蜀故城池，积人文百世，诗承厚重，君至当如桑梓亲。酬中原诗词网创办人中一先生见赠著作《易道心境》并迟贺金言付梓
易道演乾坤，疏瀹我心，澡雪我精神，然后以知微见著；
朴怀通变幻，探究其赜，索明其隐奥，遂而臻大璞空真。题慧日寺太阳阁大悲楼一层圆通自在堂未可观而了也，恒发慈怀，悟凤觉龙，便得心禅自在！
如非证以知之，尽凭尘虑，拘情束恨，何由风月圆通？佛祖洞花果结菩提，开落两由之，一夕轮回倏洞彻；
因缘修贝叶，觉通咸赖以，三生法相竟空无。贺三门峡市楹联学会第二次代表大会召开时风度三门，恰联鸿翥翮，雅木着花，趁势长酬中国梦；
楮墨氲九曲，欣韵浪腾香，诗龙喷妙，逢春再铸大河魂。题宝轮寺塔一塔矗千秋，法相参天禅拄地；
三生朝八面，虔心颂愿佛回音。题湖南泸溪涉江楼我来吊古江楼，想当年屈子情怀，曼入歌吟，芳渚斜阳犹耳际；
谁与清游故地，酣此日泸溪风物，轻流岁月，鹏谋鸿愿上心头。
“芳渚斜阳犹耳际”：芳渚斜阳是指屈原歌吟的内容，从而代指他的歌吟。题赠趁松间明月，石上清泉，王孙自可留高赏；
叹梦里珠莹，花间伊美，君子何能作远游。贺山东省嘉祥县诗词楹联学会成立麒麟瑞啸，唢呐祥吹，声声清韵环湖海；
鲁锦织格，石雕镌律，字字高标震宙合。鱼台诗联学会成立贺铺人文圣域为笺，蘸微山碧浪款怀，藉鱼台夜月落章，两行清韵流千古；
趁洙泗嘉时扬帜，对齐鲁长天振翮，来孝德儒乡朝圣，一脉淳风绿五湖。安溪楹联学会成立20周年贺艺圃春常在，廿载联花开遍，醉把千红添万紫；
安溪景复深，一朝韵雨红时，喜看老干发新枝。贺大河报创刊十五周年苍生有寄，看时代腾冲，博览诸方真百姓；
一纸为媒，将文明滋养，传承万里大河风。贺汶上县诗词楹联学会成立诗风起以联云沛，有文燕低徊，平陆将来洪韵雨；
儒德馨而楮墨香，喜群贤毕至，任城又溢雅坛春。
诗作
石湖冬夕日斜人下小蛮桥，山带吴村向暮销。
偶译莲心香制冷，初裁烟水月惊潮。
星台夜艇偏风寐，渔火芦花试梦迢。
别识鸳鸯仙在侣，孤瓢浊饮诺今宵！壬辰梅月朔日病怀吾彭城二遗民阎古古万年少序：九十日等闲度之，忽忽春去矣，未暇有寄，兼及二遗民事，怆然有怀焉。
暮鸟一声春去也，怀贤使我不能平。
那堪故国余长哭，愿得残垣接短兵。
壮志莫输三尺剑，病魂犹念九州行。
至今羡煞二君子，托迹空门了此生。觅字欲以江波扬海波，红尘如此我如何。
由焉哪得留贤耳，丘也无曾改凤歌。
往事之书成脱衍，来生其梦作调唆。
时空踯躅诚堪信，囿住真心于一窠。菊月望前登相门城楼干将发硎日暮新，金汤与我竟为邻。
城头烟月邀初陟，堞外画船争远津。
灯火能言吴会丽，襟期不弃凤毛贫。
大风犹度相门去，未信踟蹰有可亲。非感而作海上腥风乱不禁，炎方愚拟负暄吟。
蠹虫死必遗危卵，嘉木空能作秀阴。
人在浮生真大命，事逢樽酒莫虚心。
年时懵懂小儿女，吮指中庭观斗禽。子不二首一
东向黄昏西向晨，但因工作半非人。
画蛇添足何妨好，买椟还珠不亦新。
笑说蝇头争到打，惯看马屁化为神。
文明食道轮回里，毛血换来天地春。[3]
二
项脊渐为寒气侵，未成昨夜转成今。
几回高坐阎罗阁，孤意弯如曲别针。
惟有一生多放手，换他万事不关心。
车非电动须人动，散逸江湖共盍簪。野望惯把长歌作短吟，短吟甫似此间心。
白杨大道幽南北，芳草长堤绿古今。
云涌斜阳回望失，溪流平野细闻深。
柳丝渐带蝉声老，犹扯南风向我襟。九月初三在乡长夜悠悠黄叶飘，枯灯窗外暗萧萧。
秋风篱落十年梦，野柳池塘一亩潮。
富贵真如花上露，清寒还起月中箫。
西林独自披衣立，薄雾霜蛩满小桥。遣悲怀少陵野老已无诗，鬯杖癯馀沉郁姿。
残酌惟从衣典后，无诗知是死之时。
青山约契催吾老，红豆依违怨子迟。
负你流年空怅怅，梦惊惊梦乱参差。寒梅不必郊冈着意寻，自堪窗牖见东林。
冷香披雪妆真性，孤月煎冰洗素心。
正赖些枝燃寂野，忽从一夜寐鸣禽。
开新甘后群芳宴，惹得骚人话古今。秋暮重过石湖故日山川久未游，黄昏忽到倍清幽。
秋苹半亩遮孤艇，斜荻千丛渡野鸥。
柳曵残晖迷钓渚，风翻淑气向吴楼。
只今惟憾兰俦远，相隔江湖寄一瓯。忆辛卯端月初六日同余弟芳龙登彭城白云山周游何苦记悲欢，来不停留去不还。
岁月无情惟逝水，人生多忆在青山。
彭城余事白云底，兄弟清谈紫气间。
怎奈而今因梦想，姑苏同到未常闲。沧浪诗社七一诗词吟诵会感怀乾坤彼此是沧浪，濯足濯缨俱渺茫。
万物何妨随我动，一生不必羡他狂。
便教师友多耆宿，未可风花藉伪装。
愿以座中长啸者，真心换个马无缰。参加平江区人民政府红诗朗诵会暨平江诗社揭牌仪式有怀　
我来次次忘行尘，一踏平江便古身。
昭庆寺还幽作境，大儒巷愿奉为邻。
文章况复逢清雅，气韵殊堪造逼真。
对盏何妨歌且啸，与君同是性情人。辛卯年榴月廿五日大风行石湖路上作单车日日问吴家，此日云狂暗自嗟。
苍水浮鸥千只乱，大风吹柳万条斜。
喧嚣闹市心常别，寂寞幽居愿不奢。
未可因之归梓里，惟余一夏忆桑麻。雨暮越溪临窗听蛙作一川烟雨万家灯，吴岭黄昏缥缈青。
身世成谜心已失，蛙声似梦境初宁。
帘疏半卷风中味，鹭晚斜欹云外亭。
谁审年来耽觅句，归舟还系蓼花汀。雨中游畔石榴噙雨红情湿，江影涵村畔草齐。
炊午烟中天镜远，放鸭声里上方迷。
轻车溅潦飞桑陌，老者披蓑理菜畦。
独坐荷亭成暗想，流年多少事凄凄。梅花曲梅花一曲寄君读，借得三分芬绕屋。
梦寐山河十色迷，寒晖墀石斯人独。
晨昏惟听啸猿哀，终夕且同飞鸟宿。
闻说情深绝世空，无端遗落在幽谷。咏梅朝暮逋仙最可亲，一生清瘦是精神。
香毫蘸雪勤濡染，癯墨临坡漫点皴。
创世性情惟携月，开先标格久安贫。
风薰笑傲说归去，不日山河日日春。悼同学序：周阳轩者，吾大学同学也。篮球课同窗二载，风华之年，一朝暴毙，而身边鲜有人介心，视丧人命如丧鸡犬，更遑论其他？生命脆弱如此，不堪如此，人性之冷漠如此，感涕之外，复何言哉！
人生如梦竟何忙？俯仰关心无限伤。
朝韭未成梢末露，夏荷已化冢前霜。
黯将瓢泪酬孤愤，痛把残卮奠一场。
再说红尘摧肺腑，滔滔江水下残阳。暮春放学 新声亭角花开一树琼，团团簇簇抱春风！
林飞晚霁斜阳鹧，池炸新约渌水红。①
吴岭凉蟾多不古，烟云燕子各相拥。
浮生醉也谁来管，到底乡关已梦空。
①此处“红”作名词。忆去年与老友宸君于徐州金山桥巧遇顷别新韵　
序：今得故人刘宸君远自澳大利亚所寄明信片，欣喜之余，不觉怀及往事。
巧缘车上太匆匆，俄尔君西我复东。
得叙未曾如老杜，阔别真个似涪翁。①
千山风雨知心在，万里异国有信通。
况是英雄多际遇，人生何处不相逢？
①涪翁：黄庭坚晚号涪翁。杜甫有《江亭送眉州辛别驾升之（得芜字）》、《赠卫八处士》等诗，黄庭坚有《寄黄几复》等诗，皆挚友离合之咏叹也，沉郁味远。然忆及余之离合，尚不如老杜，惊恰似鲁直。杜甫一逢，且能叙别，何乃独我辈不可邪？但方寸之间长存天涯比邻之志也，故发是叹。中秋次夜游石湖折腰体天镜阁擎冷月秋，一门出闹入清幽。
乘风已叫逢迎懒，放马无须避让愁。
吴山灯火春千树，胥苑笙歌梦万楼。
都落石湖烟水里，年华轻漾小孤舟。和叔祖渠敬臣先生《回乡感赋》新声岁月无声情有痕，一回发喟一回深。
飞蓬塞雁关山月，楝子榆钱故土云。
残梦伫寒千里夜，相思催老几人心。
瓜瓞争秀今诚是，绵邈东国渠氏根。再登碧螺山庄新韵野草蔓兮石径狭，平云遍望是人家。
风栖柏桧声幽仄，秋落芳丛色苦杂。
飞鸟与还烟暮里，愁思相邈九天涯。
回神恍若临轩卧，有女如伊过紫花。怀毛泽东哪堪沧海作横流，血雨腥风黯九州。
禹志投鞭纾国难，尧怀运德靖民忧。
一生马背开新宇，万里敌关若坦畴。
日暮据鞍回首处，残霞正自去悠悠。季交补吟 新声流年欲唱恨羁俗，俗到后来叹亦无。
奈剩顽心逐驿草，肯说虚梦是屠夫。
贤哉回以忧居乐，往矣吾将尾曳涂。
犹记星晴花落夜，蛙声渔火过石湖。越溪书窗暮听小雨暮雨潇潇篦夕光，青浮烟气满昏窗。
归鸦犹下西峰翠，风竹初来南苑凉。
岁月流迁忽梦影，青春游冶记横塘。
此情渐入黄梅季，欲问蛙儿有底忙。记趣东园红日已三竿，晓梦清疏犹未阑。
灼露满阶红芍药，窥窗一抹紫萝兰。
推开尘扰精诚许，坐起慵容仔细看。
得意春风身外事，平生耐是守心官。记心情新声狂风摇木水拍舟，云鸟惊飞去不留。
白日有知咸梦魇，青春无赖是情囚。
八千里路人生浅，五百年身客味秋。
欲跳樊篱何计力？红尘深处一回眸。咏梨花蜂蝶纷纷不自惊，乐邀槐夏着芳英。
汲来明月七分白，瘦到梅花一样清。
晓梦露稀倏尔湿，黄昏雨骤霎时晴。
此情从骨到心洁，只向诗家肆意倾。咏杜鹃花芳君同我是因缘，说与诗人便可怜。
渚月落斜朝沁露，子规啼破暮含烟。
凝浓欲滴枝枝血，染透相思页页笺。
交付春风无处寄，任凭摇曳抱愁眠。登苏公塔设我襟期与子同，群芳催促赴湖东。
云龙石气压高阁，松鹤心声起宋风。
俯仰已成痴者大，去来不改醉颜红。
何妨对牖脱巾帽，一任江山意味中。郑国疲秦法在浚河渠，赢得一编太史书。
向使祖龙真逐客，夫惟忠谏剩牵裾。
於菟翼备声名壮，泽卤甘滋填阏除。
何事黎元千载后，犹然戴德记公初。无题东风潜入春雷绝，一岁花寒晴又雪。
梦里相逢红杜鹃，从今字字皆茹血。无题夜夜烛花别剪裁，长耽相恋费相猜。
从今再把心门闭，不教红尘拂上台！无题再相逢是初相见，不改中心青豆楝。
同木商量细细花，向情约定深深燕。无题 新声闲盹芭蕉梦有痕，小集欹侧覆松盆。
文风甫过诗漪起，漾我情怀浅又深！清明偶吟花枝着露浅羞红，牵扯微曦下碧桐。
两个黄鹂初睡起，隔溪一一唤春风。何为何为税驾相思驿？楝子花开结豆青。
记得故园芳草月，听蛙夜夜到天明。三更灯下忽忆祖母，伤及往事，有人生慨叹，不觉酸鼻苦眼，遂题　
沉思往事夜来稠，代寄飘萍恨未休。
曾有团团寒泣月，使人惆怅立深秋。农家小院藏幽绿是墙，清轩面圃稼微香。
蝉声最好难遮住，挤破风林入野堂。辛卯年三月廿五雷雨霁，石湖路上序：日夕雷雨之后作石湖一游，则见处处已是花树净尽，群芳零落成泥，方知九十日春真复去矣，不禁腹吟之。
前日无风雨亦稀，春花灼灼在高枝。
如今风雨重来路，却是泥香红瘦时。上方山治平寺净土情深开治平，红尘月冷照青灯。
湖山依旧清嘉处，只见浮屠不见僧。忆梅小桥昨夜幽香积，到晓推窗园囿白。
遍拾真淳出郭门，傲然直入东南陌。过弥陀山庄榆风满陌静流阴，行到吴村爱小禽。
一带青山舒臂出，似将揽我作清吟。超强台风梅花经姑苏之门北上有思昨日犹怜梅素雅，今朝个个惧谈梅。
人多定谳为豺虎，或是虚惊未可猜。扬兮扬兮斯琴，寂只其民；妙哉斯乐！乐只我心！
扬兮其理，幻此冥神。喻彼君子，在冈行吟。
风侣之兮，云念其林。
其林有美，华以曜矣。好鸟献音，绵其道矣。
碧碧苍苍，杂其貌矣。有美一人，倏尔邈矣；
迥陟彤云，微伊笑矣。
伊笑其微，甚而杳不知，徊于兹兮，朔马衡嘶。
秋之气悲，花其过时。渺予一人，睹物而思，
思之思之，不知我思何所之！拟行路难——乡居忆旧游太湖归来迷途有感兼和成鹏　
行路难，行路难！九忆中途未敢言。
曾游燕燕之芳岛，岛上人家多飘渺，杨柳微拂艇子前。
杏花丝雨桃花雾，花色氤氲使人慕，君子攸宁于此间。
我辈何故不其然？
君不见迷途风日多凄惘，晚晴凉生衣正单。
灯如虹霓联华市，人类蓬转远家山！
远家山，家山好，日暮薄云敛翠寒。
又不见四五里风一埂月，两三亩水半塘烟。
门对幽陂草郁郁，鸭池树覆生蒲绿。
竹篱乱缠牵牛藤，青豆满结楝子骨。
年来岂愿写相思，奈何相思情浓腌笔苦！
夜阑谁梦伤心红，偃蹇乾坤方寸中？
珠泪无计止相忆，更闻四壁鸣群蛩：
石溪乍暖冰乍解，姑苏梅花开成血！
东隅榆桑起高丘，江上波涛翻平野。
眼内枫烧平野秋，故日河山记旧游。
记旧游，旧游随处一衔瓯，古渡筛筛绿杨影、可维舟。
梦才回，风又起，临轩思翥月如洗。
王杨卢骆初未杰，雅具小才深为鄙。
李杜魂游襟期在，东坡回首千载矣。
君不见今古几红颜，一生倒在明镜里。将进酒——感拾山诗社成立作兼和成鹏君不闻姑苏城外哭春秋，鬼影山风月沉钩。
君不见上方山里留异客，独立缥缈之飞阙。
忆昔子美初漂泊，诗酒扁舟下吴越。
吴越繁华代绝俦，雄踞向夸孙仲谋。
嗜觞自古豪杰事，丈夫无酒岂兜鍪！
彼以金樽饮，我用白瓷瓯。
竹林最知意，美醪对月可销忧。
犹须明示诸君子，今我姓渠不姓刘。
彭城忆旧游。忆旧游，连驿旅，春草萋萋碧如许，鹧鸪正愁予！
佳木繁阴终千古，可怜谁劝杯中绿？
石湖烟，醉眼前，更有同气结拾山。
桐花暮，水云午，宜将佳酿酌良属。
二三子，四海来，将进酒，毋劝催，座中皆是性情客，会否莫辞满一杯！残霁篇 古风吴中三日雨未已，炎炎无迹新凉起。山头危风变去来，松壑云气蒸不止。
柳陌行游魂欲销，凄凄少年谁家子？但因多情却无情，天眼不开愁将死。
陟彼行春眺石湖，曾见渔庄卧苍水。侧睨胥台白光浮，以为是晴中自喜。
夕至绮岚烧西峰，归鸦数点落晖里。此时信步向吴村，竹边积潦射塔痕。
精魂既逝多犹在，谒鬼忽临名士门。玉彐坡上闲亭榭，其间幽隐宴贤轩。
帘栊拂魅盈瑞气，三径伫听飘雅言。徘徊未敢稍近步，狐疑兢慎竖耳根。
兰庭花草何鲜异，仙观在目皆黄昏。忽闻纷纷且笑语，中间有客各自举。
或报子美壮当年，诗酒扁舟尝驿旅。或曰希冯梓姑苏，自堪才气出机杼。
先音济济岂能数，四座宾俦文穆主。不可思议暗沉惊，千古大家一时聚。
主人忽出避未成，竟教识我浅薄生。便隔栏杆遥呼入，问所由来告以诚。
主人仿佛面色悦，豪风朗朗对振声：今宵一座咸狂恣，汝可末位伺杯笙。雨夜读上方山麓书堂古风读书销暇日，细雨落晨昏。重柳啼滞鸟，烟岫隐诗痕。
湖畔风来湿，翻潮向明轩。不觉籍册永，分秒逝无言。
佳辰惜竟去，岂能久攀援。人声微间作，浮心敏欲烦。
忽忽暮至夜，境界黯神魂。桴槎飘于海，浪荡失其根。
暗惊中惴栗，枯想念故园。去吴千余里，有我儿时村。
桐榆掩苔院，榴火灼槐门。石墀曾游雀，夕照漏林繁。
欲集无雅室，欲饮无鸡豚。待客畦中韮，品茗篱下论。
户敞潭漪起，终岁鉴乾坤。闲趣了无迹，早志半已浑。
今谓得振翮，何事忆惟存。愿赏檐花坠，归思久愈纯。雨村独步新韵湿霭笼吾庐，风荷曳碧湖。
草肥淹浅履，泥软滞轻途。
名利经身厌，人情回望疏。
今兹隔阻里，不乐复何如？日夕村事三首一
君见邻家事，枯荣在一身。
此情伤此客，斯道觉斯民。
炊牖攀藤暗，蝉槐簌叶频。
秋风一日起，更使覆清尘！
二
埘雉久流年，幽村卧碧川。
凉风长似海，绿末蔽如天。
花湿燃朱瓦，囱熏馥黍烟。
彩翩还晚照，相与牧羊阡。
三
庄野转清氛，西阿渲暮曛。
柳中鸭戏水，天上燕飞云。
桐井悠难纪，榴花卓不群。
南风生木杪，笃笃为吹君。日夕村事三首序：偶见去年今日旧作三首，故再用此题。
一
云潭秋映碧，霁野晚浮红。
草乱归寒鹜，蝉稀响断桐。
疏篱偕梦老，淡影漱林空。
桑梓人家月，枌榆巷陌风。
二
堞垣缭翠藤，老巷度寒僧。
彤宇暮炊白，芦塘渚石冰。
月窥舟影碎，风泻雨蝉憎。
四落蛩初语，人家渐上灯。
三
小轩蚊蚋飞，双燕梓梁归。
风爽出闲步，叶枯飘落衣。
碧桐青石巷，新月翠云帏。
稚子争嬉走，乡亲所识稀。 　端午雨中游小石湖风雨幽清昼，园林起乱啼。
气涵七子脉，云拄一天梯。
隔竹听泉响，穿花转径迷。
追思香草事，怀恨下桥西。游大围山 新韵我赴湘东客，相期说杜鹃。
南国何秀尔，物序本天然。
骑鹿凌绝醉，铺云枕月眠。
多情长不老，总是大围山。初夏黄昏石湖小雨送人路上石湖真境界，微雨送人游。
桥撷行春影，阁涵天镜秋。
灵川发秀木，孤屿渡危舟。
闲霭山蒸处，江风飞一鸥。黎明出野蛙水沉烟静，花林百鸟鸣。
陌从身后合，人在板桥行。
旭日江山远，微风燕子轻。
野郊今我爱，豆露翠澜惊。夏夜野行红月出东岭，清蝉忘暮时。
林田流古响，漙露有余滋。
脾怪常忧闹，情深不畏歧①。
城中无黑夜，黑夜乃吾私。
①歧，此处指乡路之泥泞多岔。再返苏州暑热有感昨犹西楚人，今复东吴客。
以此在城池，何如居巷陌？
心胸闷若蒸，身体沛然泽。
绿野夕凉生，宵眠梧下席。在乡三日三楚复三吴，往还俱旅途。
拼他三日短，换我一时愉。
青草浮幽响，寒潭渡野凫。
村居惟妙谛，且寐瓮窗梧。菊花石雕咏玉韵称湘绝，天工遗①靖嘉②。
若非经耳目，不信石开花！
①遗：wèi给予;馈赠 相遗以水。——《韩非子·五蠹》；欲厚遗之。——《史记·魏公子列传》。置币遗单于。——《汉书·李广苏建传》；裘葛之遗。——唐·魏征《谏太宗十思疏》。
②靖嘉：美好，美善。 宋曾巩《中书舍人除翰林学士制》：“今方内靖嘉，百揆攸叙。”《诗·大雅·既醉》“笾豆静嘉” 清马瑞辰通释：“靖嘉犹言柔嘉，柔为善，静即靖之叚借，亦善也。”风雨悬铃木道中观雷电杂感大气涌无涯，乌云望欲遮。
以此滂沱雨，能开霹雳花。
词作
喝火令水落枫丹月，山飞桂子霜。雁声嘹唳过重阳。
惊醒旧年魂梦，倏短又倏长。
道是鸳鸯扣，终归琥珀光。倩谁杯盏劝无妨？
负你相思，负你黯情伤。负你一生翘盼，断了九回肠。何满子 童年曾摘村头楝子，曾攀巷里榆钱。
曾守儿年瓜数亩，星星伴着同眠。
曾在流霞深影，轻挥放牧之鞭。　
阡陌双双燕侣，斜阳几处炊烟。
记得小桥风景外，那人一去无还。
想念桐花满地，飘零柳絮满天。临江仙 坐越来溪畔亭新雨初收溪月静，杏林结子青青。
晚亭相倚与卿卿，四围蛙味远，一夜渚风清。
何处飞来双燕子，口衔春日残英。
痴痴相对说深情。残英从口落，飘漾满天星。雨霖铃 祭梓里母校校车化鬼诸儿童残曛悄灭，正愁霾里，惨气偷噎。 须臾横祸飞至，车侧毂，沟塘为辙。 已是娇躯毁损，况冰水磨折。 哭夜裂，父母哀哀，黑白阴阳永相诀。 人间万事从头说，悖谁心、百变风魔帖？ 忠言稚子须记，均切莫、再尝寒热！诺尔今宵，虚梦伤情顾影成别。 自此后，休问乡关、没在千秋雪。　鹧鸪天怎不今年似去年，春风潇洒醉红颜。
香氲杏苑心幽遇，月下清轩人未眠。
云缥缈，水缠绵，孤帆沦梦水云间。
柔情染满朦胧色，梨影凭栏似小婵。 　鹧鸪天四月青山多不堪，黄昏甫适下桥南。
栀花沿巷舒风蕊，柳线迎人设别关。
流止水，去来船，依稀落景漾当年。
吴乡已在芦潭外，半是波痕半是烟。鹧鸪天 石湖村路上雨骤作崖顶云危落万丝，风斜湖面水横漪。
可怜白鸟孤飞湿，未审幽人独去悲。
从陌北，度村西，榴庭又见绿窗伊。
当时雕镂迷离处，记得嫣然一蹙眉。鹧鸪天 夜行石湖晚步行春桥望遮，轻舟浮出小荷花。
气淑吴越游人绝，阙合黄昏野落奢。
峰带月，渚鸣蛙，垂杨曲绕路横斜。
元知此意南风爱，指引泓澄到我家。鹧鸪天 丰县夏夜忆怀石湖水澹风云白鸟飞，山村景暮苇塘漪。
时花漫与蜂争命，幽草空愁蝶不欺。
偕梦隐，纵情归，青春与月最依违。
偏怜嘉木埋名姓，一树葳蕤懒懒垂。鹧鸪天浮烟水漫野云空，幽谷花开寂寞红。
离恨雨翻合恨雨，无情风打有情风。
原上草，岁枯荣，天骄盖代也无踪。
男儿生性未曾悔，暗蓄扶摇待化龙。踏莎行 赴鱼台第二界“中国孝贤节”前写怀柏桧拦情，江帆远目，此情毕竟随帆去。
人间朝暮又成天，何由问个相思故？
燕燕南翔，卿卿北驻。姑苏无梦酬齐鲁。
除非断岭采枫丹，谁知楝子青心苦？！踏莎行 隰县小西天双凤来飞，孤身恨堕。化仙当是天怜我。
人间若道果无情，瑶池何苦鸳鸯锁。
谒佛抛心，参禅入座。此中滋味同谁破？
襟期风物两相宜，且将青眼闲横个。题醉袖初月半芽，冰心一片，清寒犹作阳和羡。
今朝一路斗南风，开襟醉驾飞如电。
如是我闻，如兹我见，多情花底深盟遍。
古今多少少年游，青丝不恋风尘面！浪淘沙徙倚恨年华，人在天涯。南风暮水落云霞。
是处园田今又见、明月榴花。　
此夜梦横斜，梦里清嘉。桐阴槐影话桑麻。　
青草荷塘一渡雨、添了鸣蛙。南乡子夤夜听西风，一片新愁黯黯浓。
枕上江湖浑剩了、匆匆，残梦牵云挂断桐。
月徙冷庭空，簌簌萧萧几处同？
无奈人生分晓见、龙虫，来后枫花去后鸿。南乡子 赠诸友故知绿液小池塘，排得凋株一两行。
长恨云霄飘不落、年光。记与无邪在故乡。
心事转微茫，丹桂幽幽絮絮香。
醉卧深时依旧是、斜阳。换了西风些许凉！南乡子永日对书窗，一片山岚起夕凉。
翘望寒蝉零落里、残阳，梧影偷飘一叶黄。
忽记又他乡，此去应妨岁月长。
直把情怀都化作、忧伤，蓦地西风刬地霜。①
①刬地：无端。南乡子 咏祥和新村日出照龙邦，泥气微微稻菽香。
更喜和谐花烂漫、千乡。一夜洋楼拔万幢。
百姓乐安康，醉把新村话故庄。
小妹栏杆含笑倚、斜阳。美目殷殷盼我郎。临江仙 暮游拙政园廊转廊回香不断，晴阴总是深幽。
红蕖细细绕芳洲。残阳风睡晚，短梦月临楼。
放眼人寰几许大，只今日月淹留。
兴来何不卧轩忧。石榴开过眼，随我待清秋。临江仙 咏怀戏剧大师曹禺先生万里填填雷四起，雨声打碎蝉声。①
莎翁借笔与天英。②清华龙虎会，禹域水风行。③
日出云峰原野霁，人间谁定阴晴？④
一张帷幕主平生。酿成三部曲，花费五湖情。
①化《山鬼》中“雷填填兮雨冥冥”句。句内含先生名世剧作《雷雨》。
②莎翁，即莎士比亚。 天英，指代曹禺先生。
③钱钟书先生被称为清华之龙，而曹禺先生则被称为清华之虎。水从云，云从龙，风从虎，故曰。
④内含曹禺先生另外两部剧作《日出》和《原野》，合而为曹禺戏剧三部曲，卒章与之照应。行香子 杂思去岁丰村，今岁吴门，暗沉惊、往日诗魂。
天初断雁，水又浮苹。嘱汉时风、唐时月、宋时云。
烟桥荷影，画阁秋痕。记相思、一种情真。
遗之兰畹，老了青春。是散中仙、慢中鬼、懒中人。行香子 咏梅花潭浸寒晖，枝侧疏篱。独参差、香影摇诗。
清新忘我，癯瘦因谁？醉眠邀月，醒邀雪，戏邀伊。
倏然他日，芳魂烂漫，动神州、一夜红雷。
开先便隐，创世即归，任景依稀，情依旧，梦依违。长相思惜流年，怕流年，人在东吴芳草天。晚风飘柳绵。
远炊烟，近炊烟，古巷桐花燕子檐。怅情来梦边。长相思晚来风，落残红，桥外湖几坐钓翁。时鸣三两蛩。
月澄溶，度云鸿，杜宇春深啼碧桐。素怀亭榭东。江城子 姑苏赏牡丹宜晴宜雨是江南，景如烟，鸟鸣山。
姚魏人家，犹枕岫云眠。已然桃李芳菲尽，花簌簌、水潺潺。
孤芳甘后众芳妍，小楼栏，刺槐天。
觑着薰风，一意待缠绵。太白不来无限恨，空教我、度流年。江城子 夏日村居闲吟紫尘阡陌绿垂杨，玉梨行，小荷塘。
古落烟炊，隐隐没斜阳。风晚歌牵鸭一队，声渐入、水云乡。
窗含疏影月明墙，远苍茫，近苍茫。
不住鸣蛩，随处换新凉。也爱夜阑人独步，穿短径，上松冈。蝶恋花 庚寅四月朔日病中抒怀二首一
睡觉黄昏清昼已，残梦一笺，乱乱随风起。
九十昭华成昨矣，可怜春败桐花里。
报与春归君莫喜，报与春归，君莫伤心死！①
前个相思今个拟，病魂好近斜阳倚。
①第一个归意为到来，第二个归意为归去。
二
醉罢残盅春病已，醉罢残盅，夏病扶疏里。
四面夕山愁正起，小楼何处得凭倚？
菡萏南风香溽纸，所谓伊人，瘦尽临清泚。
一笑年光成屈指，故园犹有榆钱子。蝶恋花柳陌南风熏解愠，凉月黄昏，与我相亲近。
闲步听蛩情隐隐，去来无个人相问。
负了流年都一瞬，犹忆曾经，携手销春闷。
二十四番惊暗忖，楝子结成多少信。①
①按，填完此词，后录入电脑时，打完“负了流年都一瞬”句，见搜狗拼音标了成句标志，遂疑古人已有此句，搜索后便发现了晏殊之《蝶恋花》，非惟该句大致雷同，且二词用韵、志趣皆相类，虽所咏季节不一，然俱同时寄感花信，惜乎此前从未阅过该词，虽吾之词气格远逊，然所见既略同，可发千年一笑也！附晏殊原词于下：晏殊《蝶恋花》
南雁依稀回侧阵。雪霁墙阴，偏觉兰芽嫩。中夜梦余消酒困，炉香卷穗灯生晕。
急景流年都一瞬。往事前欢，未免萦方寸。腊后花期知渐近，寒梅已作东风信。蝶恋花 夏夜石湖村道中偶吟绿合华灯初破暮，杨柳情浓，解向南风诉。
一野蛙声鸣不住，轻车已过石湖路。
新约匆匆成旧叙，月满芦丛，泛影微微苦。
梦转楞伽忽在目，相思渚里闲鸥鹭。河传羁梅忘允，倍桥亭护惜，逋仙相认。
洌梦一泓，迟了小婵芳信。趁风尘，匆履阵。
“合将两指抟钩振，弹你脑头，解我心头恨。
昨日约成，竟失思量兢慎！”背向人，颜若愠。虞美人杨花已作飘愁海，红瘦东风改。
经心往事又如烟，世事分分聚聚一年年。
多情空恨流云暮，万里天涯路。
柳丝还似旧依依，鞍辔孤征为我草萋萋。少年游 赠伊石榴带雨晚霞红，信步小林东。
几度相思，数声蝉子，一阵霎时风。
清溪渡我与君同，烟翠月朦胧。
飞鸟凝愁，疏星含恨，又是梦魂中！相见欢黄昏远了晴岚，近芦潭。
不断疏窗残雨滴清檐。
灞桥柳，别离后，有谁谙？
记得石榴时节在江南。苏幕遮 立夏后酷热蝶云消，蜂雾散，落尽桐花，碧绿浓阴遍。
柳陌无风飞絮软，巨釜忽蒸，微步肤生汗。
断尘情，抛俗愿。记得青山，炎暑轩窗管。
小卧黄昏思又远，不辨凉蛩，萤与星星乱。诉衷情 中共成立九秩感怀红船风雨下南湖，当日越天殊。
心怀邦国黎庶，驱虎豹，复舆图。
新世界，巨龙苏，固非初。
请缨须继，壮丽神州，更待君吾！渔家傲 中共成立九秩回眸寂夜茫茫风又雨，红雷一落惊寰宇。
为霁人间迎暖煦，缚龙住，挥戈刺破神州雾。①
革命中流生砥柱，锤镰无限旗无数。
四万万人齐鼓舞，丰碑铸，一同拓步新天去。
①龙：指苍龙，古时以为凶神,今比喻极其凶恶的人。毛泽东《清平乐·六盘山》有“今日长缨在手,何时缚住苍龙?”句。如梦令三月柳棉相送，春色不堪与共。
宿雨压梨花，晓雾一枝愁重。
如梦，如梦，已是此心难纵。阮郎归 游兰亭一山蝉子噪残阳，溪瘦响幽篁。
鹅池曲处水流觞，凉晴曳翠岗。
灵运履，右军裳，风流遍大荒。
老来兰渚卧年光，荷风是旧乡。喝火令岁末风云动，梅初日月寒。
我心何处可凭栏？记得那年人在，寸诺入诗丹。
塞雁衔情杳，蓬茅转梦残。梦残曾忍顾悲欢？
一任相思，一任苦相瞒，一任莫深愁里，一对凤和鸾。蕙清风十里绿波流，伊舟短棹。何许最惊心，嫣然一笑。　
落日照红尘，歧水欺年少。况此处、朔风古道。　
我已恨多情，多情亦恼。谁不惜韶华？韶华易老！
愁外月星闲，醉里清风好。便归去、一声长啸！千秋岁 改《兰亭集序》群贤毕会，修禊兰亭事。是日也，千秋契。
流觞相畅叙，列座清风里。怡然足，不知终老之将至。
放浪形骸外，趣舍殊同内。林石美，襟期寄。
当其欣所遇，翰墨酬知己。惟陈迹，嗟嗟俯仰何妨醉。摊破浣溪沙万树临风落糁花，一舟傍岸卧春华。
飞絮蒙蒙三月暮、乱天涯。
烟岭多情犹未老，桐乌寡恨复沉斜。
燕子归来残照里、几人家。浣溪纱云鬓香堆罗袖干，人前花柳愈难堪。愁思曾苦炸危栏。
鞍马才将山转尽，风烟又把月流残。幸君倦旅侣红颜。卜算子昨夜岭前行，花水沉烟静。
新月情怀素素风，逗我伶俜影。
今夜岭前行，水与风栖定。
谁个垂纶月色中，教我徘徊领。忆江南 暮游瘦石湖江南暮，人在瘦石湖。
风味清时吹梦软，水光澹处漾心孤。冷月上灯初。
畴昔事，多少到三吴？
楝子榆钱应又老，春醪村酿或还沽？深柳那年庐。水调歌头 风雨游虎丘不至虎丘憾，至后憾何其！方今谩悟去日，潦倒付东西。
是处千岩叠翠，翠处风飘雨洗，洗处草离离。时有榴花破，烘梦遍高低。
降云塔，升湿石，意转迷。人间别境忽入，幽竹响流溪。
泉瀑飞潭荫窅，微曳芙蕖戏鲤，蝉有一声凄。我醉黄昏霁，沙路净无泥。水调歌头 咏怀庄酒业今夕却何夕？卷我翠云帷！可怜玉宇明月，正照酒都时。
河岳仁怀浩浩，鸿业清风习习，广乐奏韶期。弦遏江心白，一味再三思。
最如是，泉香洌，酿甘饴。庄公蝶梦，长觉妙处解君颐。
饮苑何其良夜，三径原来有约，花乱影参差。座里皆豪客，会满性情杯！水调歌头 将赴汉川参加第五届全国青少年对联夏令营感怀　　
昔我慕荆楚，长恨未成行。汉川此去荷月，何幸会群英！
自是吴门羁客，向日身耽山水，诗酒几周星。千里溯扬子，斜照大江明。
说桑梓，谈世事，转多情。不须计较，无碍奇气郁峥嵘。
且乐新知故识，聊佐平生觞咏，君莫问归程。一盏奉豪杰，各各惜惺惺。水调歌头 咏飞水漂流风月几家美，载酒下三湘。龙山上有飞水，惊险世无双。
我驾扁舟欲试，又恐销身鱼腹，对梦且彷徨。转念世间事，快意死何妨！
携峰岫，牵云树，任癫狂。尽情跌宕，奇石怪木漱沧浪。
可笑来时忧怯，岂比此时胸胆，敢闯自然强。归路兴犹在，拥暮复倾觞。琐窗寒 七月十五夜不寐作野雾更阑、潇潇夜雨，临窗无绝。拥衾难寐，又是微凉时节。
对床前、枯灯欲灭，飘摇杂绪秋情结。想荒园草色、凝寒捃碧，凄凉谁说？
呜噎，终成别。正竹滴惊风、石阶诉叶。无端拂晓，唱白鸡栖村垤。
似愁边、黍粟发清篱，更无此日归字诀。这般来、梦断烟潭，四壁蛩声歇。石湖曲 自度曲秋凉如画，向姑苏、梦里曾描。西风外，石湖清俊，把酒酹滔滔。
洌照芦花，烟波云树，痴对鸥僚。小艇飞梭裂镜，楼台远岸锁村腰。
白鹅碧草朱桥，听韶光篱落一寒蜩。忆挑灯昨夜，星月斑斓，心事淀长篙。
直道檐边，是故园燕雀，怜我相思此处巢。幸山河亭午，微醺残卯酒，垂荫盹芭蕉。凤凰台上忆吹箫 中共九秩华诞感怀落照沧波，栖鸦老树，一时都到心头。忍九州沉陆，废了吴钩？
幸赖觉民豪杰，高举起、无产旌旒。红船外，芙蕖记得，多少春秋？
悠悠。初纾国难，领四亿同胞，又展鸿猷。喜工农齐建，拔地重楼。
最是雍熙百业，登览处，豁我云眸。群芳怒，年年岁岁，各显风流。满江红 井冈山放歌烈烈红风，吹星火、燎吾中国。擎大纛，井冈山上，壮开猷魄。
荦确峰岩羁鸟兽，激昂同志联心德。听苍茫、长夜唱金鸡、东方白。
瞻龙族，非畴昔；寻胜地，犹嘉迹。有杜鹃争怒，林溪争碧。
朽物灰飞烟已灭，神州鹏举孰能敌？喜今朝协力铸和谐、心头赤！九张机 江南九思一张机，青山眼底故人稀。春风已老三千里。江南江北，飘红零紫，滚滚柳花飞。
二张机，松涛有雁独栖迟。中心尽是前时忆。桐花陌上，最高楼处，何岁与君宜？
三张机，百花坠了到酴醾。故园庭里琼槐在，当时天气，去年燕子，半与梦依稀。
四张机，江南正是婉绵时。多情总似石湖水，羁縻烟雨，浮沉游子，寂寞最相知。
五张机，风吹微梦满花篱。鹅儿芳草幽窗里。红稀小径，绿肥塘畔，凉薄晚晴时。
六张机，夕阳见我却迟疑。年华不忍春相似。榴花照眼，烟霞笼恨，未肯告归期。
七张机，姑苏有幸会新知。一杯酌与惺惺客。功名场外，碧梧影里，醉吐漱风词。
八张机，烟岑对我颇微词。扬言不受红尘子。流光容易，将人抛掷，皓首笑青丝。
九张机，梦魂犹冀会逢伊。片时山水三千里，眉间心上，都来计议，何处觅红衣！江城子 夏暮劳动栖霞原野遍残阳，谷登场，雾尘扬。
闲着中庭，一井碧榴芳。笃笃机车腾紫陌，沟水老，麦茬黄。
丛林憩影绕潭塘，晚风凉，暮云长。
闹闹啼归，花羽乱浮翔。回首天涯篱落处，烟炊下，小楼旁。采桑子 端午阴雨苍天端午哭屈子，雨也飘零，泪也飘零，冷绿摇风分外清。
塘蕖入暮婷婷立，蝉亦伶俜，人亦伶俜，烟霏不见袅残晴。
曲作
正宫·塞鸿秋 梅雨天公忘了方才旱，江南转作蛙儿乱。
幽窗听雨临山涧，黑云翻浪漂寒雁。
黄昏梅子湾，灯火荒村栈。烟花梦冷青纱幔。双调·沉醉东风辛卯惊蛰游湖缥吴岭潇潇暮雨，曳越溪簌簌残蕖。
梅风钓子舟，湖气鹅儿语。爱人家淘米炊鱼。
翠石东边访故居，认几树逋仙旧侣。仙吕·一半儿霜降次夜观书闲作案头经史乱成堆，灯畔秋蛾偕伴飞。
最爱抛书临户偎，月来陪，一半儿青山一半儿水。
赋作
松江赋当国之要，在海之滨；地衔吴越，名重古今。乃东北通杭之道，是西南控沪之门。物华丰阜，文史精深。君定不禁问曰：有这般气魄，如此风神，斯地何地也，其民何民？南国方士告余曰：其本松江故邑，秦汉名城，早有华亭之谓，亦传谷水之称。其民或曰云间之士，其志常生陆海之情。山纫水织，踞望太湖之漠漠；民康区富，遥怜西子①以清清。
尔乃分庭百越，抗礼三吴，才贤辈起，风物代殊，未胜枚举，不一而足。才若士衡，英冠太康之代②；贤如顾子，杰出梁武之朝③。草堂④竹掩，青烟袅袅，不知谁起思怀之意；祠庙香燃，松柏森森，犹记公喝淫患之潮⑤。《文赋》其高，留参衡于后世；“墨池”⑥其雅，树楷范以雄韬。此二子者，前堪表古，后可喻今，既多继起，何必铺陈。再须明记，惟下二人：南村未老，还健泗泾词笔⑦；小隐犹生，续延几社精魂⑧。
至于风景编排，春秋代序，月隐花开，云呈雨聚，及丘壑之清幽，或园林之绿郁，类何其繁、目⑨何其巨。子疑秋到无形，请参泖田之色彩；谁谓风来无迹，常动方塔之铃铎。天马追风，技同境化；花桥观鹭，心与神合。甚而三宅缘墨，四水会波，静月湖之沉璧，摇醉白之清荷。季鹰命驾，鲈鱼脍归去之想；烟渚浮亭，鹤影翩羽化之歌。春夜芳淑，宜追跨塘之月，夏午炎蒸，任寻沧海之梦⑩，秋晓清零，须赏五茸之雾，冬夕凛冽，适观斜塔之雪。
文化遗址，松江留芬。远追良渚，近启富林。广富林者，人文璀璨，历史醇厚，街巷繁华，工商辐辏。后带九峰，前迤平畴。考五千年之古，展数万里之猷。
改革推进，发展升级，三乡锦绣，百业雍熙，出谋以助，鉴史为裨。求真务实者，人民明慧；天蓝水秀者，生态适宜。看大道网结，联络四方之士；喜新城鳞次，欢腾万户之仪。
此管窥蠡测之松江耳，想其人文之盛，风物之优，岂文字能述之者哉！
彭城渠瘦禅 时辛卯兰月初五凌晨于姑苏石湖
注：
①西子，指西湖。
②士衡，指陆机，在钟嵘《诗品》中他被誉为“太康之英”。
③顾子，指顾野王，曾在梁武帝朝任官职。
④草堂，此处特指松江二陆草堂。
⑤祠庙，此处特指顾公庙；喝淫患之潮，顾公庙所在的顾墟为吴江北门外一都之地，原为顾野王之旧宅，相传为其著《玉篇》之处（宅内有一轩，名“听江轩”），后立庙于此（俗传此地在吴淞江滨，常有潮患漂没田庐，顾公喝之，遂止，当地百姓称顾公为“喝潮大王”）。
⑥墨池，光福寺，相传曾是顾野王第宅。寺旁有“墨池”(又称“墨沼”)，传说顾野王在此著书洗砚。
⑦南村，陶宗仪之号，他入赘松江都漕运粮万户费雄家，与妻元珍客居泗泾南村，筑草堂以居，开馆授课。
⑧小隐，夏完淳之号，崇祯十六年（1643年），夏完淳与同县友人杜登春等组织“西南得朋会”（后改为“求社”），成为“几社”的后继。
⑨目，条类，数目。
⑩任寻沧海之梦，针对“海上寻梦”这一松江时尚之景所写。湖头赋共工既败，大势已休，雠颛顼，触不周，铜柱折而南北坼，洪波涌以乾坤浮。于是焉天生闽府，是有湖头。人文灿煜，侔尊乎相邸；风物阜丰，抗礼于泉州。著名区于瓯越，扬特色以专优。
当是时也，禹域洪熙，星群璀曜，而湖头竟以区区，践其浩浩。于是乎余既心契神如，继而魂思梦到。先骋怀乎形胜之美兮，复耽爱于民风之绍。落诗笺之秀墨，岂乏春燕秋鸿；承画轴之灵氛，何止朝暾夕照。方圆百里，贤花德木生焉；履舃一双，水赴山徂未了。谒岩寺其虔诚，涉蓝溪以歌啸。峰岫连绵，云岚迷绕。其间幽谷流泉，瑶花凤鸟，疑隐高人于五柳田园，恰掇闲趣于孤舟晚钓。殊不知既逝春秋，拘情多少。噫嘻，余倏忽忘尘世之喧嚣，得人生之妙道。
至于寻常巷肆，富庶街廊，马龙车水，美食嘉藏，其业则不胜计量矣。况尔风高夹辅，祠奉贤良。荷风薰月，榕荫蔽堂。鸣臬闻天，仿佛兮若晋卿夜读之声起；学优誉世，铿锵然犹玉璧谐鸣之德扬。复叹夫米粉何幸，青睐龙肠；礼遇何厚，赐号为王，上符帝好，下惯民尝。是以名驰海内，风靡异邦耶？
至若南音清越，戈甲激情，狮龙乱舞，傀儡纷呈，则民俗之富丽，何尝尽于言语之兴哉！尔乃旅游兴镇，文化建城。问雅苑琼楼，是谁家之抱负？须厉兵秣马，做时代之精英！
噫！苟宴李杜于湖头，安可估盛名之遐迩乎哉！
时辛卯年蚕月廿八凌晨 于石湖
注：绍，连续，引申为民风淳朴而传承不断。
履舃，代指鞋。庐江赋千秋庐，八皖珠，襟扬子，枕巢湖。地毗省会，身系桐芜。灵捃乾坤之精髓，秀凝山水以芳淑。人文荟蔚，史海沉浮。幻风云于九域，同手足兮三吴。
至若春秋佳日，朝夕良辰，呈其瑞象，肃此清氛。白羽翩翩，翔集黄陂之漠漠；彤霞烂烂，醉斟冶父以曛曛。烟波温婉，云岫嶙峋，泉林活泼，花鸟精神。名世汤池，络绎来游之客；归田介甫，疗蒸积疾之身。帆樯载五湖之盛，性物摒四海之尘。江枫映透，霜月染深。描摹既隐，名状不真。居处此间者，窥禅悟道；经行其埠者，忘俗息心。
美哉斯邑，在文在德；雅矣兹乡，宜目宜鼻。结仲翁于石室，销尽蛮夷风气，黉序泽遗后民；拜公瑾于舒国，雄开吴郡勋功，英明振留梓里。苏浙融灵，古今兆懿。故虽所述寥然，我心往矣，眠渔火于青帘，煮雪峰之白石。愿濡秀以述怀，博灵而益思。
比而今，较畴昔，山川被雍熙之云，草木沾富饶之色。由此一瞥，则庐江必励奋群英、策鞭众魄者矣。华山赋辟开混沌，裂出洪荒。肇元禹甸，矗柱龙疆。植根坤核，造极乾央。是为华岳也，其衍炎黄。控潼关，枕黄渭，依秦岭，俯帝乡。珠嵌袤原，名魁九州之胜略；石来天外，位尊五岳之雄行。峰若莲焉，缀宙合以峻蕊；境如幻矣，璨神秘于仙场。睥秦汉，睨隋唐，譬猛虎莽苍之蹲踞，作大鹏东海之抟望。
人道是，华山自古道一也，巉岩拔类，涵蕴超群，向当绝焉。稍究则生太极，赴无相。其古如斯，烟云幻景；厥危若何，江河摄影。势压南国，气荡极星。更遑论毗云邻月，慑雨惊风乎哉。
愚以为，概论果实，咸通缘起，故华山也，克镇一方，殊因四特。四特者，曰奇、曰险、曰峻、曰秀。森罗异象，广布风神，其奇耶夫；连峰倒插，枯柏欹陈，其险耶夫；崖削直下，瀑落千寻，其峻耶夫；岩屏桧茂，龙潭波涔，其秀耶夫。故无怪乎曩昔禹之安澜也，受阻于兹，不得经过。牵水临嶂，愁楚失策。当是时也，天象喷撕，巨灵咆擘，双岳夹开，洪波奔射，迥送游龙，顿疏壅塞。遂拓太华，允称奇崛。竖陆扣渊，愁猿滞鹤；悚空际之流云，胁有代之骚客。
然佚说故事，亦颇多可述。遭沉香再斧之灾，奇骏益矣，而圣母脱违天之厄；演群杰争雄之业，稗史成焉，且江湖得论剑之台。至于笙箫鸣默，鸾凤徘徊；博台枰弈，瑰典谜猜，则未一而足，不可胜计乎哉！
诗慨崔嵬，白仙逸吟犹翥；句叹雄郁，老杜宵寐曾翾。其间瑶草扶疏，碑铭漫漶。亭阁翼而备险，庙宇根以恐翻。甫踏乱云，遄立飞岩。意飘忽疑若梦，神惊惧而未安。一言以蔽之，险象环生也，蔚为大观。
至若四时序列，万秀呈集，游人如织，淑气沁脾，则有各供品鉴，殊屹标旗者矣。况修缮隳颓，治世于斯，上下悠悠，触动我思：黄帝狩归，吟鞭西指，慕崦嵫之岚彩；舜尧崇祀，陈案瞻伏，祈社稷以康熙。是故敛寒星，迓朝曦，倏尔闻天鸡于半壁，捧旭日以霄极。
有鉴于此，故我谓太华古今无二，寰宇第一者也！
时辛卯年正月廿六日 阳历二零一一年二月廿八日
黄鹤楼三结义
黄鹤楼三结义第五届全国青少年期间，渠芳慧与广西韦代森、安徽赵继杰交谊甚笃，后同赴武昌游长江、揽黄鹤，想到即将各自东西，便将早已萌生的结义之念付诸现实，后由中青诗联网诸君子发起征贺，《对联》杂志社执行总编薛宗汉先生、楹联家徐荣前先生、李波先生等均有赠贺诗贺联，并择发于《对联 民间对联故事》，成为联坛一段佳话。附：黄鹤楼三结义贺诗贺联小序：辛卯荷月，第五届全国青少年对联夏令营闭营，自汉川赴武昌，晤联坛精英湖北万峥嵘老师，游黄鹤楼。同游者，福建林上煦老师、广西韦代森兄弟，安徽赵继杰兄弟，后代森提议，义结金兰于黄鹤楼，芳慧不才，忝居大哥之位，实有汗颜浃背之忧。于是乎登高望扬子，揽琴台，发思古之幽情，兄弟间各为勉励，相期后会，且述之以文，何曾奢求作佳话传，但余真情谊尔。后中青众君闻知，各勉以贺诗贺联，此情此景，令我兄弟三人不胜感荷之至。楹联汇总嵌名赠芳慧、代森、继杰并贺三兄弟结义
绮岁生芳馨玉笋，慧质初成，察眉已见森然气；
永年继振奋青麟，杰声递代，扫笔高腾古道风。
------芳慧、代森、继杰同为少年才俊，犹惺惺相惜，令我肃然起敬。叹一声“少年子弟江湖老”啊!
（春花冬雪 徐荣前）
贺芳慧、代森、继杰三兄弟结义
喜闻肝胆以交，迹履属荷香，六月花飞倾盖意；
惟愿颉颃而往，性情修墨韵，一心笔耸俊雄文。
------且忝居长者，为贺之外，多予期盼，冀三兄弟互为砥砺，白云之上，鹏飞万里。
（春花冬雪 徐荣前）
少年才子聚名楼，留下满坛佳话；
花甲老夫抬望眼，羡煞三杰风流。
（薛宗翰）
共游黄鹤，并膝谈诗，荆楚江城欣结义；
相契白云，交心论影，往来风雨话同舟。
（把盏以歌 韦代森）
同是青春风貌，时代英才，话齐盟，联坛聚义小三杰；
莫非黄鹤归来，洪波涌起，争啸傲，我辈扬骚赛七贤 。
（伊人醉客 翁涵建）
本推君子之诚，一晤慕才，嘉谊清如江汉水；
遂步词宗其盛，千秋交契，高风凛若古今贤。
（晤梅斋主人 李波）
一网起三杰，把盏以歌扬韵远；
两行传千载，同心聚义入诗来。
（失控的胖子林剑艇）
汉川数日欢，共往来楼台题壁，风雨对床，车笠相逢青眼客；
黄鹤三结义，同砥砺崔李文章，江湖潮浪，此生交得白云心。
（把盏以歌 韦代森）
于黄鹤楼上，任其云卷云舒，看苍茫江汉，耸峙长虹，共舟风雨功名外；
若赤子心同，何必曰生曰死，齐砥砺诗文，担当患难，一样情怀天地间。
（把盏以歌 韦代森）
中青迎盛事，忽闻黄鹤楼头，再续金兰，把盏狂歌徒羡煞；
联话赠三杰，想到白云脚下，若逢崔李，吟诗叫板自风流；
(大漠胡杨刘明)
雅颂聚真情，自皖北相约荆楚，惺惺酒尽同知己；
舟车多感慨，从楼头远望苍茫，滚滚心犹过大江。
（玉笛流香 赵继杰）
兰契问当时，最有情扬子夕波、琴台晚树；
浮云一别后，留不住君朝西桂、我向东吴。
（首羡子 渠芳慧）
黄鹤欲多情，慕这二三人：同志之欢，同登之乐；
兰言诚有待，当其六七月，相交以谊，相述以文。
（首羡子 渠芳慧）
凭栏眺云影山光，当于此义结丹霞，衣招黄鹤；
执手踏楚天南国，莫负这江心一拜，楼角千年。
（羲皇里人 王家安）结义诗辛卯荷月自汉川之武昌，同林上煦老师、代森兄弟、继杰兄弟同登黄鹤楼，并与二兄弟于此义结金兰
人生难得是同俦，荷月相邀黄鹤楼。
岸峙龟蛇争意气，天开形胜嘱风流。
逝波暗送征帆远，兰契高随游目遒。
四海从今兄弟在，佳期有日会苏州。（渠芳慧）诗词汇总贺诗：
桃园三义久扬名，复见金兰结楚荆。
不问前生还异世，有缘休再问吾庚。
（杖头悬鬯 林上煦）
七律·步芳慧韵贺三兄弟结义
携手湖山解比俦，人生境界上层楼。
大风胸臆行豪气，亘古踪尘记胜流。
雏凤名声飞更杳，蛟龙迹侣竞方遒。
特从今日知音聚，笔墨新峰峙九州。
（春花冬雪 徐荣前）
七律·次韵芳慧诗贺芳慧、代森、继杰联坛三将结义
两行缘聚话同俦，把酒高歌此上楼。
黄鹤凌霄开气象，白云飞渡嘱风流。
才追崔李清狂盛，情似关张大义遒。
待到经年诗笔劲，再来置酒瞰神州。
（清溪云木刘运佳）
步芳慧兄诗韵贺芳慧兄、代森兄、继杰黄鹤楼结义
中青三将结良俦，佳话从今铭此楼。
各吐豪言抒志气，共吟丽句领潮流。
人生联手鹏程远，艺苑并肩椽笔遒。
自此天涯云谊在，同心同德闯神州！
（孤云牧雪 陈颍炜）
闻代森、芳慧、继杰三兄弟武汉结义敬贺
青春意气慨而慷，黄鹤楼中结义郎。
缘聚联坛堪托契，情同趣向亦忠肠。
壮怀临眺长江浪，搁笔揽收荆楚光。
胜地今留佳话在，昔人从此不归乡。
（伊人醉客 翁涵建）
再步芳慧韵题贺中青三将黄鹤楼头再续金兰
少年共志结义俦，佳话遥飞壮此楼；
黄鹤慕来恭盛事，白云惊驻叹风流；
追思崔李才情远，力注诗联意气遒；
期借中青藏虎手，传承古韵耀神州！
（大漠胡杨 刘明）